Diari Oficial de la Generalitat Valenciana


Sumari del DOGV 4445, del 21-02-2003 (2003/2008)

DECRET 14/2003, de 18 de febrer, del Consell de la Generalitat, pel qual es cedix l'ús gratuït, pel termini de 15 anys, a favor de l'Ajuntament de Caudete de las Fuentes, dels immobles situats als carrers Castillo, número 26, i Almendro, número 27, de la dita població.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4445

Data del DOGV
:   21-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2008


Data del document
:   18-02-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Caudete de las Fuentes
    * propietat immobiliària
    * cultura regional

DECRET 14/2003, de 18 de febrer, del Consell de la Generalitat, pel qual es cedix l'ús gratuït, pel termini de 15 anys, a favor de l'Ajuntament de Caudete de las Fuentes, dels immobles situats als carrers Castillo, número 26, i Almendro, número 27, de la dita població. [2003/M2008]
  
Per mitjà del Decret 172/1992, de 26 d'octubre, el Consell de la Generalitat va acordar la cessió a favor de l'Ajuntament de Caudete de las Fuentes, pel termini de 10 anys, dels immobles situats als carrers Castillo, número 26, i Almendro, número 27. La dita cessió va ser efectuada amb la condició que l'immoble situat al carrer Castillo, número 26, fóra destinat a centre d'atenció primària i el del carrer Almendro, número 27, a centre cultural esportiu.
  
El 19 de gener de 1993 va ser atorgada davant del notari de Valencia Manuel Àngel Rueda Pérez la corresponent escriptura pública de cessió.
  
La descripció dels immobles objecte de cessió a l'ajuntament mencionat, que consta en l'article 1 del referit decret, és la següent:
  
- Immoble de 393 m² de superfície, situat al carrer Castillo, número 26, de Caudete de las Fuentes, dels quals estan edificats 185,29 m². L'edificació consta de dues plantes, la baixa destinada a escola i l'alta a la casa del mestre. Confronta: dreta entrant, propietat de Marta López Castillo; fons, de Mª Julia Monterde García i, en línia de quatre metres, amb el carrer del Barrando; davant, amb el carrer Castillo, en línia d'uns 20 metres.
  
- Immoble de 2.334,65 m² de superfície, situat al carrer Almendro, número 27, de Caudete de las Fuentes, dels quals estan edificats 225,22 m² destinats a escola pròpiament dita i 168,64 m² destinats a habitatge, la resta es destina a pati. Confronta: nord o fons, hereus de Joaquín Fonda i altres; sud o front, carrer Almendro; est o dreta, propietat de Manuel Pérez Ballesters; i oest, carrer nou o el seu projecte.
  
La mencionada cessió es va efectuar amb la finalitat que l'ajuntament cessionari rehabilitara els immobles i foren destinats als fins següents:
  
- Centre cultural i esportiu, l'immoble situat al carrer Almendro, número 27.
  
- Centre d'atenció primària, zona 2, àrea 6. l'immoble situat al carrer Castillo, número 26.
  
Els immobles assenyalats consten en l'Inventari General de Béns i Drets de la Genera-litat amb la qualificació de bé patrimonial amb els codis A02/46/095/0001 i A02/46/95/0002.
  
Consten inscrits en el Registre de la Propietat de Requena: tom 882, llibre 12, foli 224, finca 2.019 inscripció 1ª, l'edifici ubicat al carrer Castillo; i tom 927, llibre 13, foli 1, finca 1.408, inscripció 2a, l'edifici del carrer Almendro.
  
Referència cadastral: 7804328XJ4870D i 8106313XJ4880E.
  
L'Ajuntament de Caudete de las Fuentes ha sol·licitat la pròrroga, per un termini mínim de 15 anys, de la cessió d'ús efectuada al seu dia. L'edifici existent al carrer Castillo, número 26, ha sigut derruït recentment i es troba en fase de construcció l'estructura d'un nou edifici.
  
Segons la clàusula tercera de l'escriptura pública subscrita el dia 19 de gener de 1993 davant del notari de València Manuel Àngel Rueda Pérez, el termini de la cessió va finalitzar el 6 de novembre de 2002; per això, en compte de pròrroga, cal efectuar una nova cessió.
  
El Servici de Gestió Immobiliària ha informat que l'ajuntament cessionari ha iniciat les obres de rehabilitació dels immobles, així com que l'edifici existent al carrer Castillo, número 26, ha sigut derruït recentment i es troba en fase de construcció l'estructura d'un nou edifici.
  
En l'escrit de l'ajuntament de 14 de novembre del 2002 es justifiquen degudament els motius pels quals s'ha produït la demora en l'execució de les obres a què es trobava condicionada la cessió efectuada per la Generalitat per mitjà del Decret 172/1992, de 26 d'octubre.
  
Es justifica el finançament de les obres que es pretenen realitzar i l'interés i la urgència d'eixe ajuntament en la seua execució.
  
D'acord amb el que disposen els articles 41 i següents de la Llei 3/1986, de 24 d'octubre, de Patrimoni de la Generalitat, a proposta del conseller d'Economia, Hisenda i Ocupació, i després de la deliberació del Consell de la Generalitat, en la reunió del dia 18 de febrer de 2003,
  
DECRETE
  
Article 1
  
Autoritzar la cessió a l'Ajuntament de Caudete de las Fuentes de l'ús gratuït, pel termini de 15 anys, dels immobles següents:
  
- Immoble de 393 m² de superfície, situat al carrer Castillo, número 26, de Caudete de las Fuentes, dels quals estan edificats 185,29 m². L'edificació consta de dues plantes. Confronta: dreta entrant, propietat de Marta López Castillo; fons, de Mª Julia Monterde García i, en línia de quatre metres, amb el carrer del Barrando; davant, amb el carrer Castillo, en línia d'uns 20 metres.
  
- Immoble de 2.334,65 m² de superfície, situat al carrer Almendro, número 27, de Caudete de las Fuentes, dels quals estan edificats 225,22 m², i la resta es destina a pati. Confronta: nord o fons, hereus de Joaquín Fonda i altres; sud o front, carrer Almendro; est o dreta, propietat de Manuel Pérez Ballesteros; i oest, carrer nou o el seu projecte.
  
Article 2
  
La cessió s'efectua amb l'única finalitat que es destinen els immobles cedits als fins següents:
  
- Centre esportiu i de la tercera edat, l'immoble situat al carrer Almendro, número 27.
  
- Centre cultural i docent (anteriorment centre d'atenció primària, zona 2, àrea 6), l'immoble situat en el carrer Castillo, número 26.
  
Article 3
  
La cessió queda subjecta a les condicions següents:
  
- Que l'Ajuntament de Caudete de las Fuentes rehabilite l'immoble situat al carrer Almendro i construïsca un edifici de nova planta al carrer Castillo, de conformitat amb l'avantprojecte o memòria valorada que redacte l'Ajuntament. El dit avantprojecte haurà de presentar-se en la Conselleria d'Economia, Hisenda i Ocupació, dins dels sis mesos comptats des del dia de la data, i haurà de ser aprovat pels servicis tècnics de la Direcció General de Patrimoni. Les obres de construcció i de rehabilitació que s'han de realitzar han d'estar finalitzades en el termini de dos anys comptats a partir de la data de subscripció del corresponent document en què es reflectisca la cessió i l'acceptació dels immobles.
  
- Que l'ajuntament cessionari destine únicament i exclusivament els immobles a centre esportiu i de la tercera edat el situat al carrer Almendro, i centre cultural i docent el del carrer Castillo. La dita destinació haurà de mantindre's durant tot el termini de la cessió.
  
- Que no s'arrenden ni transmeten els immobles per cap títol a favor d'un tercer
  
- Que l'Ajuntament de Caudete de las Fuentes mantinga i conserve els immobles adequadament durant tot el termini de la cessió i es faça càrrec de qualssevol despeses de conservació i manteniment, així com del pagament dels impostos i de les taxes corresponents als immobles durant el termini establit per a la cessió.
  
- Totes les responsabilitats inherents a la construcció i rehabilitació que es realitze, tant en el període d'edificació com en el de gaudi d'allò construït o rehabilitat, corren a compte del cessionari.
  
Article 4
  
Transcorregut el termini de 15 anys pel qual se cedixen els immobles o deixades de complir les condicions de la cessió, estos revertiran de ple dret a la Generalitat.
  
En tot cas, la reversió o resolució de la cessió no atorgarà cap dret a indemnització per a l'ajuntament cessionari.
  
València, 18 de febrer de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,
  
VICENTE RAMBLA MOMPLET